नालंदा ग्रुप के डायरेक्टर संतोष कटारा का कहना है, ''आगरा में बहुमंजिला इमारतें बनाने की योजना बनाई थी लेकिन यहां वायु सेना अड्डा होने के कारण काफी बंदिशें हैं इसलिए आठ-मंजिला इमारतों—नालंदा क्राउन और नालंदा हाइट्स पर ही इस समय काम चल रहा है.” गौर तलब है कि हवाई अड्डे से दो मील की परिधि में किसी ऊंची इमारत का निर्माण नहीं किया जा सकता. वैसे, इस ग्रुप ने आगरा से सिर्फ 60 किमी दूरी पर स्थित वृंदावन में संस्कार सिटी नाम से 14 मंजिला इमारतों का टाउनशिप बसाया है.